અલબત, ગુજરાત સરકારના નાયબ મુખ્યત્રીશ્રીએ પરોક્ષ રીતે સર્વોચ્ચ અદાલતના ચુકાદાની અવગણના કરીને પ્રજાને અને થિયેટર માલિકોને સ્વૈચ્છિક રીતે પદમાવત ફિલ્મ નહિ જોવા અને બતાવવાની અપીલ કરી છે. ખરેખરતો તેમની કાયદો અને વ્યવસ્થા જાળવવાની ફરજ છે અને સર્વોચ્ચ અદાલતના ચુકાદાનું પાલન કરીને પ્રજા ને ફિલ્મ જોવા જનારને સુરક્ષાની ખાતરી આપવાની છે. તાજેતરમાં અમદાવાદ તથા ગુજરાતમાં પદમાવત ફિલ્મના વિરોધમાં જે ઘટનાઓ બની તેનાથી સ્પષ્ટપણે ફલિત થયું કે, ૨૦૦૨ની જેમ રાજ્ય સરકાર અને પોલીસ નિષ્ક્રિય બનીને આ તોફાનોને પ્રોત્સાહન આપીને ભયનો માહોલ ઉભો કરી રહી છે. કાયદો અને વ્યવસ્થા જાળવવામાં સરકાર તદ્દન નિષ્ફળ રહી છે.